**ДОМ ЗДРАВЉА ЧОКА**

Број: 103-4/2017

Дана: 17.05.2017. године

**ПОЈАШЊЕЊЕ И ДОПУНА КОНКУРСНЕ ДОКУМЕНТАЦИЈЕ**

**ЈН МВ бр. 4/2017 – Набавка ГОРИВА**

На основу члана 54. и 63. Закона о јавним набавкама („Сл. гласник РС“ бр. 124/2012, 14/2015 и 68/2015), Наручилац објављује следеће појашњење и допуну Конкурсне документације јавне набавке ЈН бр. 4/2017 – Набавка горива и то на основу захтева за додатним информацијама и појашњењима у вези са припремањем понуде, који је достављен Дому здравља Чока електронским путем дана 16.05.2017. године.

**Постављена питања:**

„Поштовани,

Обраћамо Вам се поводом јавне набавке горива бр. 4/2017, објављене на порталу јавних набавки дана 15.05.2017. захтевом за додатним информацијама и појашњењима у вези са припремањем понуде, са указивањем Наручиоцу на уочене недостатке и неправилности у конкурсној документацији.

**I.**

Разлог нашег обраћања односи се на критеријум за избор најповољније понуде и то на Критеријум бр.2 “Локација црпних станица“ пондерисана са 20 пондера на следећи начин:

* Црпна станица у кругу од 3 км.....................20 пондера
* Црпна станица у кругу од 3-10 км................10 пондера
* Црпна станица у кругу од 10-15 км................5 пондера

Овако постављени критеријум је директно супротан начелу обезбеђивања конкуренције и начелу једнакости понуђача.

Цитираћемо одредбе Закона о јавним набавкама које су повређене овако сачињеном конкурсном документацијом.

**Начело обезбеђивања конкуренције**

**Члан 10**

Наручилац је дужан да у поступку јавне набавке омогући што је могуће већу конкуренцију.

Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.

**Начело једнакости понуђача**

**Члан 12**

Наручилац је дужан да у свим фазама поступка јавне набавке обезбеди једнак положај свим понуђачима.

Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

Апсолутно је проверљиво да у јавним набавкама која за предмет имају добра-гориво, разлика у понуђеној цени понуђача није већа од 5-6%. Следствено томе, број пондера који се на начин за који сте се определили као Наручилац добија по основу критеријума „Локација црпних станица“ губи на свом значају јер је разлика између понуђача који има станицу у кругу од 3км и који добија на основу тога 20 пондера и понуђача који има станицу у кругу од 10 км и који на основу тога добија 5 пондера несразмерно велика те је искључена свака неизвесност у поступку ове јавне набавке.

Сматрамо да је неопходно овај критеријум модификовати и као могућност предлажемо да се размисли о начину пондерисања овог критеријума којим би нпр. могао да буде пондерисан као „Критеријум 3“ – Рок плаћања, где сваки сваки следећи рок плаћања добија 2 пондера мање од претходног.

Сходно изменама и допунама Закона о јавним набавкама које су ступиле на снагу 12.08.2015., а у складу са намером законодавца да се избегне улагање захтева за заштиту права када год је то могуће, што се да закључити измађу осталог и по значајном повећању износа такси, захтевамо да извршите корекцију конкурсне документације и то на начин и у роковима предвиђеним Законом.

**II.**

Према Уредби о ценама деривата нафте (Сл.Гласник101/2010) који је ступио на снагу 01.01.2011. цене деривата се формирају слободно на тржишту, односно утврђују одлукама продавца.

У вези горе поменутог молим Вас да размотрите овакав начин формирања цена и извршите корекцију конкурсне документације, односно да Модел Уговора о купопродаји члан 4. допуните следећим ставом:

„Понуђач задржава право промене цена у складу са кретањем на тржишту и својом комерцијалном политиком, при чему се врше промене ценовника. Продаја робе врши се по малопродајним ценама из ценовника продавца важећим на дан преузимања нафтних деривата.“

Сматрамо да је наш захтев оправдан и у складу са Законом, те се надамо да ће бити усвојен.

У случају неприхватања предлога из овог поднеска, задржавамо право покретања поступка заштите права пред Комисијом за заштиту права у поступцима јавних набавки.“

**Одговори на постављена питања:**

**I.**

Понуђач је у праву кад се позива на одредбе Закона о јавним набавкама, које се односе на обезбеђивање конкуренције међу понуђачима.

Међутим исти закон ни у једној одредби не брани наручиоцима да у првом плану штите своје интересе. Зато је дата могућност код вредновања појединих понуда да се то врши за наручиоца на најекономичнији начин тј. методом „економски најповољнија понуда“.

У пракси може да се деси да има разлике у цени од 3 до 4% међу понуђачима, што би било повољно за наручиоца, међутим, ако за куповину горива мора да пређе 7-8 км у једном правцу (укупно 14-16 км.) уместо 0,5-3 км., недељно 2-3 пута са 15 аутомобила, наручилац много више губи са пређеним километрима, него што добија са разликом у цени горива.

Сваки понуђач има могућност да отвори црпну станицу било где, па и на територији општине наручиоца и не може се натерати наручилац да пређе cca. 700 км недељно, односно cca.2800 км. месечно, да би дошао до за 3-4% јефтинијег горива.

Ипак, у циљу омогућавања свим понуђачима да дају своју понуду, Критеријум бр. 2.-Локација црпних станица, на страни 12. конкурсне документације мења се на следеће:

**KРИТЕРИЈУМ 2. – ЛОКАЦИЈА ЦРПНИХ СТАНИЦА 20 пондера**

Црпна станица у кругу од 3 км....................................................20 пондера

Црпна станица у кругу од 3-10 км...............................................15 пондера

Црпна станица у кругу од 10-15 км.............................................10 пондера

**II.**

Допуњује се Образац 14. – Члан 4. Модела Уговора о купопродаји на страни 25. конкурсне документације следећим ставом:

***„Понуђач задржава право промене цена у складу са кретањем на тржишту. Продаја робе врши се по малопродајним ценама из ценовника продавца важећим на дан преузимања нафтних деривата.“***

**III.**

**Мења се рок за подношење понуде:**

***Последњи дан рока, односно датум и сат за подношење понуда: Последњи дан за подношење понуда је 25.05.2017. године до 12,00 часова.***

**Благовремено достављене понуде биће јавно комисијски отворене у Дому здравља Чока, Сенћанска бр.3, дана 25.05.2017. године у 12,30 часова***.*

**Комисија за спровођење поступка**

**јавне набавке мале вредности**

**ЈН бр. 4/2017**